钦定古今图书集成/历象汇编/庶征典/第076卷 > 《田家五行》 > 北魏
## 钦定古今图书集成/历象汇编/庶征典/第076卷 > 《田家五行》 > 北魏

### 太祖天赐四年大雨水

按《魏书太祖本纪》：“天赐四年夏五月，北巡，自参合陂
东过蟠羊山，大雨暴水，流辎重数百乘，杀百馀人。”

### 太宗泰常三年八月雁门河内大雨水复其租税

按：《魏书太宗本纪》云云。

====高祖太和二年大雨====按《魏书高祖本纪》，“太和二年夏四月丙午，澍雨大洽，
曲赦京师。”　按《灵征志》，“太和二年夏四月，南豫、徐、兖
州大霖雨。”

太和六年秋，雨灾。

按《魏书高祖本纪》：六年“十有二月丁亥，诏曰：‘朕以寡
薄，政缺平和，不能仰缉纬象，蠲兹六沴。去秋淫雨，洪
水为灾，百姓嗷然，朕用嗟愍，故遣使者循方赈恤，而
牧守不思利民之道，期于取办，爱毛反裘，甚无谓也。
今课督未入及将来租筭，一以丐之，有司勉加劝课，
以要来穰，称朕意焉’。”

太和二十二年戊午，兖、豫二州大霖雨。

按《魏书高祖本纪》。不载。　“按《灵征志》”云云。

### 孝静帝武定五年大雨

按《魏书孝静帝本纪》，不载。　按《隋书五行志》，“武定五
年秋，大雨七十馀日。元瑾、刘思逸谋杀后齐文襄之
应也。”

### 文帝大统十六年恒雨

按《周书文帝本纪》：“大统十六年，军出长安。时连雨，自
秋及冬，诸军马驴多死。”